CELEX: 62011TN0523
Language: sl
Date: 2011-10-04 00:00:00
Title: Zadeva T-523/11: Tožba, vložena 4. oktobra 2011 – Maxima Grupė proti UUNT – Bodegas Maximo (MAXIMA PREMIUM)

3.12.2011   
            
            
               SL
            
            
               Uradni list Evropske unije
            
            
               C 355/24
            
         Tožba, vložena 4. oktobra 2011 – Maxima Grupė proti UUNT – Bodegas Maximo (MAXIMA PREMIUM)
   (Zadeva T-523/11)
   2011/C 355/44
   Jezik, v katerem je bila tožba vložena: angleščina
   
      Stranke
   
   
      Tožeča stranka: Maxima Grupė, UAB (Vilna, Litva) (zastopnika: R. Žabolienė in E. Saukalas, odvetnika)
   
      Tožena stranka: Urad za usklajevanje na notranjem trgu (znamke in modeli)
   
      Druga stranka pred odborom za pritožbe: Bodegas Maximo, SL (Oyón, Španija)
   
      Predloga
   
   
               —
            
            
               Odločba četrtega odbora za pritožbe Urada za usklajevanje na notranjem trgu (znamke in modeli) z dne 2. avgusta 2011 v zadevi R 1584/2010-4 naj se razveljavi; in
            
         
               —
            
            
               toženi stranki naj se naloži plačilo stroškov postopka.
            
         
      Tožbeni razlogi in bistvene trditve
   
   
      Prijavitelj znamke Skupnosti: tožeča stranka
   
      Zadevna znamka Skupnosti: besedna znamka „MAXIMA PREMIUM“ za proizvode iz razredov 3, 5, 16, 29, 30, 31, 32 in 33 – prijava znamke Skupnosti št. 6981443
   
      Imetnik znamke ali znaka, navajanega v postopku z ugovorom: druga stranka pred odborom za pritožbe
   
      Znamka ali znak, navajan v postopku z ugovorom: registracija znamke Skupnosti št. 6642284 za besedno znamko „MAXIMO“ za proizvode iz razreda 33
   
      Odločba oddelka za ugovore: ugoditev ugovoru glede vsega spornega blaga
   
      Odločba odbora za pritožbe: zavrnitev pritožbe
   
      Navajani tožbeni razlogi: Kršitev člena 8(1)(b) Uredbe Sveta št. 207/2009, ker je odbor za pritožbe menil, da obstaja verjetnost zmede, ne da bi upošteval vse upoštevne okoliščine v tej zadevi, vključno z majhnim razlikovalnim učinkom znakov „MAXIMO/MAXIMA“, podobnostjo znakov in dejstva, da je upoštevna javnost zelo pozorna in dobro obveščena.